Henry Fonda

**Henry Jaynes Fonda** (16. toukokuuta 1905 Grand Island, Nebraska, Yhdysvallat – 12. elokuuta 1982 Los Angeles, Kalifornia, Yhdysvallat) oli yhdysvaltalainen Oscar-palkittu näyttelijä.

## Ura
Fonda aloitti uransa teatterissa synnyinseudullaan Nebraskassa. Hän pääsi Broadwaylle vuonna 1929 ja siirtyi sieltä Hollywoodiin 1934. Häntä kuvattiin tavallisen mutta silti älykkään ja kunniallisen amerikkalaismiehen ruumiillistumaksi.

Fonda teki ensimmäisen elokuvansa 1935 ja nousi tähdeksi suunnilleen samaan aikaan kuin hyvä ystävänsä James Stewart. Hän oli 1930- ja 1940-luvuilla Yhdysvaltojen suosituimpia näyttelijöitä. Hänen elokuvauransa katkaisi kuitenkin toinen maailmansota, kun hän päätti värväytyä palvelukseen. Fonda palveli Yhdysvaltain sotalaivastossa kolme vuotta, minkä jälkeen hän jatkoi elokuvauraansa.

Fonda työskenteli monien aikansa kuuluisimpien ohjaajien kanssa. Häntä pidetään John Fordin luottonäyttelijänä, mutta myös Fritz Lang ja Alfred Hitchcock ohjasivat Fondaa. Elokuvien lisäksi Fonda näytteli myös televisiossa, kuten televisiosarjassa *The Deputy*, jota tehtiin vuosina 1959–1961.

Fonda palkittiin kunnia-Oscarilla vuonna 1980. Vuonna 1982 hän sai parhaan miespääosan Oscarin viimeisestä elokuvastaan *[[Kultalampi]]*. Fondalla on myös tähti elokuvaurastaan Hollywood Walk of Famella. Fondan käden- ja jalanjäljet on ikuistettu Grauman’s Chinese Theatren betonilaatalle vuonna 1942 pidetyssä seremoniassa. Fondalle myönnettiin Yhdysvaltain elokuvainstituutin elämäntyöpalkinto vuonna 1978.

## Yksityiselämä
Fonda opiskeli journalismia pääaineenaan. Hän työskenteli toimistoapulaisena ennen teatterialalle ryhtymistään, ja toimi jonkun aikaa myös lavastajana.

Fonda oli naimisissa viisi kertaa. Näistä avioliitoista syntyi kolme lasta, joista kaksi on näyttelijöitä: Jane Fonda ja Peter Fonda. Näyttelijä Bridget Fonda on hänen lapsenlapsensa.

Fonda kuoli sydänsairauteen 77-vuotiaana, mutta hän sairasti kuollessaan myös eturauhassyöpää.

## Valikoitu filmografia
* *[[Unelmien sävel]]* (I Dream Too Much, 1935)
* *[[Kuutamokuhertelua]]* (The Moon’s Our Home, 1936)
* *[[Köyhä miljonääri]]* (Spendthrift, 1936)
* *[[Mustalaisprinsessa]]* (Wings of the Morning, 1937)
* *[[Karkuri (vuoden 1937 elokuva)|Karkuri]]* (You Only Live Once, 1937)
* *[[Nuoruuden rakkaus]]* (I Met My Love Again, 1938)
* *[[Jezebel (elokuva)|Jezebel]]* (Jezebel, 1938)
* *[[Saarto (elokuva)|Saarto]]* (Blockade, 1938)
* *[[Vaarallisilla vesillä (elokuva)|Vaarallisilla vesillä]]* (Spawn of the North, 1938)
* *[[Tuo hupsu neiti Manton]]* (The Mad Miss Manton, 1938)
* *[[Jesse James – suuri seikkailija]]* (Jesse James, 1939)
* *[[Antakaa minun elää (vuoden 1939 elokuva)|Antakaa minun elää]]* (Let Us Live, 1939)
* *[[Kestävä rakkaus]]* (The Story of Alexander Graham Bell, 1939)
* *[[Vapauttajan nuoruus]]* (Young Mr. Lincoln, 1939)
* *[[Liekehtivä erämaa]]* (Drums Along the Mohawk, 1939)
* *[[Vihan hedelmät (elokuva)|Vihan hedelmät]]* (The Grapes of Wrath, 1940)
* *[[Primadonna (vuoden 1940 elokuva)|Primadonna]]* (Lillian Russell, 1940)
* *[[Frank Jamesin paluu]]* (The Return of Frank James, 1940)
* *[[Nainen Eeva]]* (The Lady Eve, 1941)
* *[[Villihanhia]]* (Wild Geese Calling, 1941)
* *[[Vaimoni – lääkäri]]* (You Belong to Me, 1941)
* *[[Rakkautta ja huijausta]]* (Rings on Her Fingers, 1942)
* *[[Sydämet harhateillä]]* (The Male Animal, 1942)
* *[[Manhattan (vuoden 1942 elokuva)|Manhattan]]* (Tales of Manhattan, 1942)
* *[[Kuolematon kersantti]]* (Immortal Sergeant, 1943)
* *[[Kuolemantuomiopaikka]]* (The Ox-Bow Incident, 1943)
* *[[Aavikon laki (vuoden 1946 elokuva)|Aavikon laki]]* (My Darling Clementine, 1946)
* *[[Pitkä yö (elokuva)|Pitkä yö]]* (The Long Night, 1947)
* *[[Elämisen oikeus]]* (The Fugitive, 1947)
* *[[Hänen rakastajattarensa (vuoden 1947 elokuva)|Hänen rakastajatterensa]]* (Daisy Kenyon, 1947)
* *[[Meidän iloinen joukkomme]]* (On Our Merry Way, 1948)
* *[[Apassilinnake]]* (Fort Apache, 1948)
* *[[Yöloma paratiisisaarella]]* (Mister Roberts, 1955)
* *[[Sota ja rauha (vuoden 1956 elokuva)|Sota ja rauha]]* (War and Peace, 1956)
* *[[Väärä mies]]* (The Wrong Man, 1956)
* *[[Valamiesten ratkaisu]]* (12 Angry Men, 1957)
* *[[Hopeatähti (elokuva)|Hopeatähti]]* (The Tin Star, 1957)
* *[[Viattomuuden kukka (1958)|Viattomuuden kukka]]* (Stage Struck, 1958)
* *[[Laki ja väkivalta]]* (Warlock, 1959)
* *[[Mies, joka ymmärsi naisia]]* (The Man Who Understood Women, 1959)
* *[[Myrskyä Washingtonissa]]* (Advise & Consent, 1962)
* *[[Atlantin valli murtuu (elokuva)|Atlantin valli murtuu]]* (The Longest Day, 1962)
* *[[Näin valloitettiin Villi Länsi]]* (How the West Was Won, 1962)
* *[[Heidän kesänsä]]* (Spencer's Mountain, 1963)
* *[[Paras mies voittakoon]]* (The Best Man, 1964)
* *[[Pommin varjossa]]* (Fail-Safe, 1964)
* *[[Seksiä ja poikamiestyttö]]* (Sex and the Single Girl, 1964)
* *[[Villein lännessä]]* (The Rounders, 1965)
* *[[Ensi voitto]]* (In Harm's Way, 1965)
* *[[Salaiset agentit]]* (The Dirty Game, 1965)
* *[[Taistelu Ardenneilla]]* (Battle of the Bulge, 1965)
* *[[Kova panos Dodge Cityssä]]* (A Big Hand for the Little Lady, 1966)
* *[[Muukalainen lähestyy]]* (Welcome to Hard Times, 1967)
* *[[Firecreek]]* (Firecreek, 1968)
* *[[Säälimättömät]]* (Madigan, 1968)
* *[[Sinun, minun ja meidän]]* (Yours, Mine and Ours, 1968)
* *[[Bostonin kuristaja (elokuva)|Bostonin kuristaja]]* (The Boston Strangler, 1968)
* *[[Huuliharppukostaja]]* (C'era una volta il West, 1968); Fondan ensimmäinen rooli pahiksena.
* *[[Likainen partio]]* (Too Late the Hero, 1970)
* *[[Kovien miesten kerho]]* (The Cheyenne Social Club, 1970)
* *[[Lännen kieroin kaveri]]* (There Was a Crooked Man..., 1970)
* *[[Ei tuumaakaan (elokuva)|Ei tuumaakaan]]* (Sometimes a Great Notion, 1971)
* *[[Kultainen käärme]]* (Le Serpent, 1973)
* *[[Nimeni on Nobody]]* (Il Mio nome è Nessuno, 1973)
* *[[Diktaattorin verinen loppu]]* (Mussolini: Ultimo atto, 1974)
* *[[Midwayn taistelu (vuoden 1976 elokuva)|Midwayn taistelu]]* (Midway, 1976)
* *[[Lonkerot]]* (Tentacoli, 1977)
* *[[Vuoristorata (elokuva)|Vuoristorata]]* (Rollercoaster, 1977)
* *[[Helvetti 1943]]* (Il Grande attacco, 1978)
* *[[Fedora – arvoituksellinen nainen]]* (Fedora, 1978) 
* *[[Tuhoparvi]]* (The Swarm, 1978)
* *[[Kaupunki liekeissä]]* (City on Fire, 1979)
* *[[Meteori (elokuva)|Meteori]]* (Meteor, 1979)
* *[[Kultalampi]]* (On Golden Pond, 1981)

## Lähteet

## Aiheesta muualla

* 
* Henry Fonda NNDB:ssä 
* Henry Fonda Reel Classicsin sivuilla 
* Henry Fonda TCMDB:ssä